Llíria promou la pràctica de la meditació col·lectiva
06 de juny de 2018

Davall el títol “Connectem-nos: per una Llíria en harmonia”, la Regidoria de Polítiques Inclusives i Benestar Social pretén fomentar la pràctica de la meditació col·lectiva entre la ciutadania de Llíria. Esta nova proposta tindrà lloc una vegada al mes en diferents punts de la ciutat. La primera trobada, a càrrec de Marian Rivas, serà dimecres que ve 13 de juny a les 19.30 hores front la casa modernista del Parc de Sant Vicent.

Esta activitat conjunta dóna lloc a una consciència col·lectiva, on tot tipus de persones s'influïxen mútuament. Quan grups de persones practiquen simultàniament la meditació, generen un gran efecte positiu en la consciència col·lectiva ja que es produïx una reducció del nivell d'estrés en les persones que la realitzen. Igualment, el resultat social en estos estos grups comporta un efecte de positivitat, harmonia i pau.

Per a la regidora de l'àrea, Vallivana Murgui, “la intenció d'esta nova proposta és fomentar la consciència col·lectiva de la ciutadania de Llíria a través d'esta pràctica tan saludable, que servisca per a millorar la convivència, construir un espai de pau i potenciar l'harmonia".